cyanic-selkie/wikianc huggingface dataset:
გიორგი V გურიელი
ბიოგრაფია
გიორგი V იძულებული იყო შეენარჩუნებინა მშვიდობა გაძლიერებულ იმერეთის სამეფოსთანაც და ოსმალეთის იმპერიასთანაც, რომლის ვასალადაც ითვლებოდა ქუჩუკ-კაინარჯის ზავით. 1777 წელს მაქსიმე II-ს მოთხოვნით აღადგინა შემოქმედისა და ჯუმათის საეპისკოპოსო კათედრები, განაწესა ეპისკოპოსები, დაუბრუნა მათ ფეოდალებისგან მიტაცებული ყმები და მამულები, მიიღო ზომები ტყვის სყიდვის წინააღმდეგ. 1779 წელს მონაწილეობდა რუხის ბრძოლაში. 1784 წელს, ახლი წლის გამთენიისას, ოსმალების დავალებით სოფელ აკეთში შეიჭრა აჭარის ბეგი აბდულა ხიმშიაშვილი. მამუკა თავდგირიძის სარდლობით გურულებმა სასტიკად დაამარცხეს მომხდურნი. თვით აბდულა ბეგი ბრძოლის ველზე დაიღუპა. ამ შემოსევის საპასუხოდ და ქვემო გურიის გასათავისუფლებლად სოლომონმა იმერეთ-გურიის ჯარით ბათუმისკენ ილაშქრა 1784 წლის მარტში. მან გიორგი გურიელის ვაჟი, სიმონი, მძევლად ქუთაისში დატოვა, ხოლო მეორე ვაჟი, ვახტანგი თან იახლა. სოლომონმა დალაშქრა ჩაქვი და ბათუმის მიმდებარე სოფლები, მაგრამ უკან დაბრუნებისას ციხისძირში გადააწყდა ჩასაფრებას. კაცია II დადიანმა ფოთის ფაშას წინასწარ აცნობა ამ ლაშქრობის შესახებ. ფაშამ იმერეთ-გურიის ჯარის ზურგში, ციხისძირთან ჯარი გადასხა და ნაჭიშკრევის ვიწრო გასასვლელებში დახვდა. ბრძოლა გაიმართა 1784 წლის 9 მარტს. ამ ლაშქრობის მარცხის შედეგად გურიის სამთავრომ ვერ შეძლო ქობულეთის მხარის დაბრუნება.
1788 წელს ღრმად მოხუცებული გიორგი V გურიელს ეურჩებოდა ვაჟი, ვახტანგ გურიელი. ვახტანგი ითვისებდა მთავრის ზოგიერთ პრივილეგიას, როგორიც იყო ეპისკოპოსის გამწესება და გადასახადების დადგენა. ასეთ ვითარებაში გიორგი V იძულებული გახდა ტახტი უფროსი ვაჟის, სიმონისათვის დაეთმო.
სქოლიო
კატეგორია:გურიის მთავრები
სასაკლაო ნომერი ხუთი
სასაკლაო ნომერი ხუთი, ანუ ბავშვების ჯვაროსნული ლაშქრობა (Slaughterhouse-Five, or, The Children's Crusade) 一 ამერიკელი მწერლის, კურტ ვონეგუტის ნახევრად ავტობიოგრაფიული, ანტიმილიტარისტული რომანი, რომელიც 1969 წელს გამოიცა. რომანის მთავარი გმირი, ბილი პილგრიმი რიგითი ამერიკელია და სიუჟეტი მისი ცხოვრების პერიოდს მიჰყვება: ბავშვობა 20-იანი წლების აშშ-ში, ტყვედ ყოფნა გერმანელებთან მეორე მსოფლიო ომის მიწურულს, პოსტტრავმული სტრესი, „ჩვეულებრივი“ სამსახური, სტანდარტული ქორწინება და შვილები. პარალელურად, ბილი პილგრიმი დროში მოგზაურობს. ტექსტში დიდი ყურადღება ეთმობა ბილის ტყვეობის პერიოდს და მის გადარჩენას დრეზდენის დაბომბვის დროს, როგორც ტყვედ ჩავარდნილი, ეს უკანასკნელი კი თავად ავტორის მიერ სამხედრო სამსახურში გამოცდილი პერიოდითაა შთაგონებული. ნაწარმოები შერაცხულია, როგორც „შეუდარებელი მორალური სიცხადის მქონე" და „უკვდავი ანტიმილიტარისტული ნაწარმოები“.
ფონი
პერლ ჰარბორის პორტის დაბომბვის შემდეგ, ვონეგუტი ნებაყოფლობით შეუერთდა აშშ-ის შეიარაღებულ ძალებს და მონაწილეობა მიიღო მეორე მსოფლიო ომში. 1944 წელს იგი ტყვედ ჩაუვარდა გერმანელებს არდენის კონტრშეტევის დროს და გააგზავნეს დრეზდენში, სადაც, სხვა სამხედრო ტყვეებთან ერთად, ქარხანაში დაიწყო მუშაობა. სწორედ დრეზდენში გამოსცადა მომავალმა ავტორმა თავისი ყველაზე მწარე სამხედრო გამოცდილება იმ დროს, როცა ქარხანაში ორსულ ქალთათვის განკუთვნილ, ვიტამინებით გაჯერებული სიროფის გამომუშავებაზე მუშაობდა. 1945 წლის 13-14 თებერვალს იგი შეესწრო მოკავშირეთა ძალების მიერ დრეზდენის დაბომბვას. კურტ ვონეგუტი იმ შვიდ ამერიკელ ტყვეს შორის აღმოჩნდა, რომლებიც იმ დღეს დრეზდენში სასწაულებრივად გადარჩნენ. პატიმრები ღამით გამოკეტეს რიგით მეხუთე სასაკლაოში და დაბომბვის დროს გადაიყვანეს სარდაფში, რომელიც იმ დროს ფუნქციონირებდა, როგორც მორგი. ქალაქში თითქმის არ არსებობდა დაბომბვისგან თავდასაცავი ადგილები, გამომდინარე იქიდან, რომ ის არ წამრმოადგენდა სამხედრო სტრატეგიულ ერთეულს და არ იყო განკუთვნილი მსგავსი მნიშვნელოვანი სამიზნეებისთვის. კურტს სხვა პატიმრებთან ერთად ნანგრევების დემონტაჟი და ათასობით გვამის ამოღება მოუწია. საბოლოოდ, ვონეგუტი 1945 წლის მაისში, წითელი არმიის განკარგულების თანახმად, გათავისუფლდა. მწერლის თქმით, დრეზდენის დაბომბვა სამხედრო აუცილებლობით არ მომხდარა. მისი თქმით, ამ ოპერაციის შედეგად დაღუპულთა უმეტესობა მშვიდობიანი მოსახლეობის ნაწილი იყო, განადგურდა საცხოვრებელი ფართები, ქალაქის არქიტექტურული ძეგლები და ა.შ. ავტორი, როგორც ტიპური ნაციზმის მოწინააღმდეგე პერსონა, არ აღიარებს, რომ დრეზდენის განადგურება იყო "სასჯელი" ნაცისტთა დანაშაულისთვის. რომანი შეერთებულ შტატებში ცენზურას დაექვემდებარა, შეიტანეს რა აკრძალულ წიგნთა სიაში და არაერთი ბიბლიოთეკიდანაც ამოიღეს.
სიუჟეტი
„ეს ყველაფერი თითქოს ნამდვილად მოხდა“ 一 ასეთი ფრაზით იწყება რომანი, რომელიც, როგორც ავტორის წინასიტყვაობიდან ჩანს, „ნაწილობრივ დაწერილია მსუბუქ ტელეგრაფულ-შიზოფრენიულ სტილში, ისე, როგორც, ჩვეულებრივ, პლანეტა ტრალფამადორზე წერენ, საიდანაც მფრინავი თეფშები მიფრინავენ“. მთხრობელის აზრით, წიგნის მთავარი გმირი, ბილი პილგრიმი „დროს გამოეთიშა“ და ახლა მის თავს რა აღარ ხდება.
მოხუცი ქვრივი ბილი დასაძინებლად დაწვა და თავისი ქორწილის დღეს გაიღვიძა. მან კარი ზღურბლს 1955 წელს გადააბიჯა და იქიდან 1941 წელს გამოვიდა, შემდეგ იმავე კარით უკან დაბრუნდა და 1961-ში აღმოჩნდა.
ბილი პილგრიმი წარმოსახვით ქალაქ ილიუმში იმავე წელს დაიბადა, რომელშიც რომანის ავტორი. მის მსგავსადვე იბრძოდა ევროპაში, სადაც გერმანელებს ტყვედ ჩაუვარდა და დრეზდენის დაბომბვის მომსწრეც გახდა, რომლის დროსაც ამ ქალაქის ას ოცდაათი ათასი მშვიდობიანი მოქალაქე დაიღუპა. შემდეგ იგი ამერიკაში დაბრუნდა. აქ, ავტორისგან განსხვავებით, ოპტომეტრისტების (სათვალეების მკეთებელთა) კურსებზე ჩააბარა და ამ კურსების მეპატრონის ქალიშვილზეც დაინიშნა. მოგვიანებით იგი ნერვული აშლილობით დაავადდა, მაგრამ მალევე განკურნეს. საქმე მშვენივრად მიდიოდა. 1968 წელს იგი ოპტომეტრისტების საერთაშორისო კონგრესზე გაფრინდა, მაგრამ თვითმფრინავი ჩამოვარდა და, მის გარდა, ყველა დაიღუპა.
საავადმყოფოდან გამოწერის შემდეგ იგი მშობლიურ ილიუმს დაუბრუნდა. თავიდან ცხოვრება ჩვეულებრივად მიედინებოდა, მაგრამ ერთხელაც ბილი ტელევიზიით გამოვიდა და მოყვა, თუ როგორ მოხვდა 1967 წელს პლანეტა ტრალფამადორზე, სადაც მფრინავი თეფშით მიიყვანეს. იქ ზოოპარკში დააბინავეს და ადგილობრივ მოსახლეობას დედიშობილას ანახებდნენ. შემდეგ, ასევე დედამიწიდან მოტაცებულ ჰოლივუდის ვარსკვლავთან, მონტანა უაილდბეკთან შეაწყვილეს.
ტრალფამადორელებს სჯერათ, რომ ყველა ცოცხალი არსება და მცენარე სხვა არაფერია, თუ არა მანქანა. მათ არ ესმით, რატომ სწყინთ დედამიწელებს, როდესაც მათ მანქანებს უწოდებენ. ტრალფამადორელებს, პირიქით, ეამაყებათ, როდესაც მანქანებად მოიხსენიებენ. მათთვის უცხოა ღელვა, ტანჯვა-წვალება. მანქანებს არ აწუხებთ კითხვები, მაგალითად, იმის შესახებ, როგორ არის მოწყობილი სამყარო. ამ პლანეტაზე გავრცელებული მეცნიერული თვალსაზრისით, ცხოვრება უნდა მიიღო ისეთად, როგორიც სინამდვილეშია. „ასეთია ამ წუთისთვის სამყაროს ნაწილების ურთიერთმიმართება, ანუ სტრუქტურა,“ 一 პასუხობენ ტრალფამადორელები ბილის, როდესაც ის სვამს კითხვას: რატომ?
ეს პლანეტა განასახიერებს მეცნიერული ცოდნის გამარჯვებას. მისმა მკვიდრებმა ახსნეს სამყაროს ყველა გამოცანა. მათ იციან, როდის და როგორ დაიღუპება იგი. ტრალფამადორელები თავისი მფრინავი თეფშებისთვის ახალი საწვავის გამოცდისას მომავალში თვითონ ააფეთქებენ მას, „მაშინ, როდესაც სამყაროს სტრუქტურა მოვლენათა შესაბამისად შეიცვლება“. მიუხედავად ამისა, მომავალი კატაკლიზმები ვერაფერს აკლებს ამ პლანეტის მცხოვრებთა გუნება-განწყობილებას. ისინი ხელმძღვანელობენ პრინციპით: „ნუ მიაქცევ ყურადღებას ცუდს, იფიქრე მხოლოდ კარგზე“. ბილი ისედაც ყოველთვის ტრალფამადორელების წესით ცხოვრობდა.
მას არაფერი ესაქმებოდა ვიეტნამთან, სადაც მისი შვილი, რობერტი მსახურობდა. „მწვანე ბერეტების“ რიგებში მოსამსახურე ეს „მსროლელი მანქანა“, ბრძანების თანახმად, წესრიგს ამყარებდა. ბილიმ დრეზდენის აპოკალიფსიც კი დაივიწყა, სანამ საავიაციო კატასტროფის შემდეგ ტრალფამადორზე არ გაფრინდა. ახლა იგი გამუდმებით დაფრინავდა დედამიწასა და უცხო პლანეტას შორის. მოულოდნელად თავისი საძინებლიდან იგი სამხედრო ბარაკში აღმოჩნდა, ხოლო 1944 წლის გერმანიიდან 一 1967 წლის ამერიკაში, მდიდრულ „კადილაკში“ ამოყო თავი, რომლითაც იგი შავკანიანთა გეტოში მოძრაობდა. აქ სულ ცოტა ხნის წინ ეროვნული გვარდიის ტანკები „ჭკუას ასწავლიდნენ“ ადგილობრივ მოსახლეობას, რომელმაც გაბედა და საკუთარი უფლებების დასაცავად ხმა აღიმაღლა. ბილი ლომების კლუბში სადილზე მიიჩქაროდა. იქ ერთი პირზე დუჟმორეული მაიორი ითხოვდა, დაბომბვა გაეხშირებინათ, ოღონდ, დრეზდენის კი არა, არამედ ვიეტნამის. ბილი, როგორც თავმჯდომარე, გულისყურით უსმენდა გამომსვლელს და მაიორის მოსაზრებების საწინააღმდეგო არაფერი ჰქონდა.
პილიგრიმის მოგზაურობაში ქაოტურობა მხოლოდ მოჩვენებითია. მისი მარშრუტი ზუსტი ლოგიკითაა ნაკარნახევი. 1945 წლის დრეზდენი, სამოციანი წლების მიწურულის ტრალფამადორი და აშშ 一 ეს სამი პლანეტა ერთ გალაქტიკაშია. სამივე თავის ორბიტაზე მოძრაობს და ემორჩილება „მიზანშეწონილობის“ კანონს, რომლის თანახმად, მიზანი ყოველთვის ამართლებს საშუალებას და რაც უფრო მეტი ადამიანი ემსგავსება მანქანას, მით უკეთესია მისთვისაც და მანქანურ-ადამიანური ყოფისთვისაც.
დრეზდენის ეპიზოდში შემთხვევით არ არის ერთად მოთხრობილი ორი ისტორია. ეს არის გერმანიის უზარმაზარი ქალაქის, დრეზდენისა და ერთი ამერიკელი სამხედრო ტყვის დაღუპვის ამბავი. პირველი ინგრევა საგულდაგულოდ დაგეგმილი სამხედრო ოპერაციის შემდეგ. აქ „ტექნიკა წყვეტს ყველაფერს“. ამერიკელი ედგარ დარბი კი, რომელიც ომამდე უნივერსიტეტში ლექციებს კითხულობდა თანამედროვე ცივილიზაციის შესახებ, ომის ბრმა და მკაცრს კანონებს ეწირება. მოკავშირეების საავიაციო დაბომბვის შემდეგ, ნანგრევების გასუფთავებისას, იგი ჩაიდანს აიღებს. ეს შეუმჩნეველი არ დარჩება გერმანელ ბადრაგს. ედგარ დარბის მოროდიორობის ბრალდებით დახვრეტენ. ორჯერ იზეიმებს კანონი, ორჯერ ზედმიწევნით ზუსტად შესრულდება დაწერილი ინსტრუქცია და ორივეჯერ ჩაიდენენ საშინელ დანაშაულს კაცობრიობის წინაშე. განსხვავებული მაშტაბების მიუხედავად, ეს ორი ისტორია თავისი არსით ერთი და იგივეა. ორივეს საფუძვლად მექანიკური პრაგმატიზმის ლოგიკა უდევს, როდესაც ანგარიშს უწევენ არა ადამიანს, არამედ 一 რაღაც უსახურ ერთეულს.
დროის კონტექსტიდან ამოვარდნილი ბილი პილგრიმი ამასობაში ისტორიული მეხსიერების უნარს შეიძენს. მისი გონება ინახავს საკუთარ ამბებსაც და ზოგადსაკაცობრიო მოვლენებსაც. იგი ყველაფერს იმახსოვრებს და მის წარმოსახვაში ზოგადად ადამიანისა და ცივილიზაციების გზები იკვეთება.
ერთ-ერთი პერსონაჟი როგორც კი შეიტყობს ავტორისა და მთხრობელის განზრახვას, დაწეროს „წიგნი ომის წინააღმდეგ“, წამოიძახებს: „და მაშინ, რატომ არ შექმნით წიგნს გამყინვარების წინააღმდეგ!“ მწერალი არ ეკამათება ოპონენტს, რადგან იცის, „ისევე ადვილია წინ აღუდგე ომს, როგორც გამყინვარებას“, მაგრამ ყველამ უნდა მოიხადოს თავისი ვალი. ამ საქმეში ვონეგუტს აქტიურად ეხმარება წარმოსახვით შექმნილი მწერალი-ფანტასტი, კილგორ ტრაუტი. ფრაგმენტები მისი წიგნიდან გამუდმებით გვხვდება ნაწარმოებში.
მოტხრობაში „უსულგულო საოცრებანი“ რობოტები ცოცხალი არსებების დასაწვავად და გასანადგურებლად თვითმფრინავიდან ჟელესმაგვარ გაზოილს ყრიან. „სინდისი მათ არ გააჩნიათ და დაპროგრამებულებიც ისე არიან, რომ არ შესწევთ უნარი, მიხვდნენ, რას აშავებენ და რა დაემართებათ ადამიანებს დედამიწაზე.
ბილის მოგონებებში დაბომბილი დრეზდენი თალხ, უსიცოცხლო ფერებს მოუცავს: „ცა მთლიანად კვამლის შავ ღრუბელს დაუფარავს. გულმოსული მზე ლუსმნის თავს წააგავს. დრეზდენი მთვარეს დამსგავსებია, რომლის ირგვლივ მხოლოდ მინერალებია. ქვები გავარვარებულია და ყველგან სიკვდილს დაუსადგურებია“.
ნაწარმოების სათაურის მეორე ნაწილი 一 „ბავშვების ჯვაროსნული ლაშქრობა“ 一 ერთ-ერთ პუბლიცისტურ ჩანართშია ახსნილი, რომელშიც ავტორის აზრები უკვე პირდაპირ, დაუფარავადაა გადმოცემული. მთხრობელი იხსენებს 1213 წელს, როდესაც ორმა ავაზაკმა ბერმა საშინელი თაღლითობა ჩაიფიქრა. მათ გადაწყვიტეს ბავშვები მონებად გაეყიდათ. ამ მიზნით ავაზაკებმა პალესტინაში ბავშვების ჯვაროსნული ლაშქრობის მოწყობა განიზრახეს და პაპ ინოკენტი III-ის ქებაც კი დაიმსახურეს. 30000 მოლაშქრე ბავშვიდან ნახევარი გემებთან ერთად ჩაიძირა, გადარჩენილთა დიდ ნაწილს მონობა ხვდა წილად და რაღაც შემთხვევითობის წყალობით, მხოლოდ ძალიან მცირე ჯგუფმა მიაღწია იქამდე, სადაც ადამიანებით მოვაჭრეთა გემებს არ ელოდებოდნენ. მათ სამშვიდობოს გააღწიეს. ავტორი პარალელს ავლებს და ასეთივე უდანაშაულო მსხვერპლად მიიჩნევს მათაც, ვისაც საყოველთაო, დიადი კეთილდღეობის სახელით საბრძოლველად თანამედროვე მსოფლიოს სხვადასხვა წერტილში აგზავნიან.
ადამიანები იარაღად და ტიკინებად იქცევიან ხოლმე იმათ ხელში, ვისაც ძლიერთა ამა ქვეყნისათა ვუწოდებთ. თავად უბრალო ადამიანებსაც კი უჩნდებათ მომაკვდინებელი სათამაშოებისადმი დაუძლეველი ლტოლვა.
სამხედრო ტყვე, როლანდ ვირის მამა გატაცებით აგროვებდა წამების იარაღებს, ხოლო მთხრობელების მამა „შესანიშნავი ადამიანი გახლდათ და მასაც უზომოდ უყვარდა იარაღი. მან მე თავისი თოფები დამიტოვა. ახლა მათ ჟანგი ჭამს“.
ერთ-ერთი სამხედრო ტყვე, პოლ ლაზარი დარწმუენბულია, რომ „არ არის არაფერი შურისძიებაზე უტკბილესი“. ბილი პილიგრიმმა წინასწარ იცის, რომ 1976 წლის 13 თებერვალს ამ ადამიანთა ტყვიით დაიღუპება. განსჯისათვის, თუ ვინ ან რა არის მზარდი შეუმწყნარებლობის, ძალადობის, სახელმწიფო და ინდივიდუალური ტერორიზმის მთავარი მიზეზი, მთხრობელი მეათე თავის ბოლოში „მხოლოდ ფაქტებს“ გვთავაზობს: „ორი დღის წინ დაჭრეს რობერტ კენედი, რომლის აგარაკი ჩემი სახლიდან (აქ მთელი წელია ვცხოვრობ) 8 კილომეტრითაა დაცილებული. გუშინ საღამოს პრეზიდენტი გარდაიცვალა! მარტინ ლუთერ კინგიც ერთი თვის წინ მოკლეს! ამერიკის შეერთებული შტატების მთავრობაც ყოველდღე ანგარიშს მაბარებს, რამდენ გვამს „აწარმოებს“ ვიეტნამში სამხედრო მეცნიერების დახმარებით! სწორედ ეს გახლავთ რეალობა!“.
მეორე მსოფლიო ომი დამთავრდა. ევროპაში გაზაფხულია და ჩიტები ჟღურტულებენ. ერთმა ჩიტმა ბილი პილიგრიმს ჩამოსძახა 一 თავის ენაზე რაღაც ჰკითხა. თხრობა ჩიტის ამ კითხვითვე მთავრდება.
ანალიზი
რომანში ნათლადაა ასახული მწერლის ანტიმილიტარისტული იდეები, იგი გვიჩვენებს ადამიანის უძლურებას ბოროტებისა და ძალადობის, ტანჯვისა და უაზრო მსხვერპლშეწირვის უსასრულობის მიმართ.
დრეზდენის ფაქტობრივი დაბომბვა რომანში არსადაა ნაჩვენები, თუმცა ავტორი ამბობს, რომ მთელი წიგნი სწორედ ამ ფაქტზეა დაფუძნებული. გარდა ამისა, დაბომბვის შედეგებიც ძალიან ბუნდოვნად არის აღწერილი. ვონეგუტი ამაზე საუბრისგან თავს იკავებს, ერთვება წინასიტყვაობასა და სხვა ეპიზოდებში. სინამდვილეში კი მას უბრალოდ არაფერი აქვს სათქმელი. ომი და, კონკრეტულად ამ შემთხვევაში, დრეზდენის დაბომბვა ავტორის მიერ აღიქმება, როგორც ამაზრზენი სისულელე, რომლის ადეკვატურად აღწერაც შეუძლებელია, მიუხედავად ამისა, ავტორს მაინც არ ძალუძს, აღმოფხვრას კაცობრიობის ეს სენი და იგი მიიჩნევს, რომ მისი წიგნი უბრალოდ იდეისა და დიზაინის დონეზე იარსებებს.
ლიზოგენიზაცია
ლიზოგენიზაცია — ბაქტერიული არალიზოგენური უჯრედების ლიზოგენურ მდგომარეობაში გადასვლის პროცესი ე.წ. ზომიერი ბაქტერიოფაგით ინფიცირების გამო. ლიზოგენიზაციის დროს მიმდინარეობს ბაქტერიოფაგის გამრავლების ე.წ. რედუქციული ციკლი, რომლის შედეგადაც ფაგების გენომი ინტეგრირდება — ჩაერთვება უჯრედის ქრომოსომაში და გადადის პროფაგის მდგომარეობაში.
ლიტერატურა
კატეგორია:ციტოლოგია
პადუა
პადუა (Padova) — ქალაქი იტალიაში, ვენეტოს რეგიონში. პადუას პროვინციის ადმინისტრაციული ცენტრი. მდებარეობს ვენეციიდან დასავლეთით 20 კილომეტრში. ქალაქის მფარველად ითვლება წმინდა ანტონი პადუელი.
სქოლიო
კატეგორია:იტალიის ქალაქები
Cardiocondyla sima
Cardiocondyla sima — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cardiocondyla-ს გვარიდან. მიეკუთვნება Ponerinae-ს ქვეოჯახს. .
სულზიბაში
სულზიბაში (Сүлйебаш; Сульзибаш) — სოფელი რუსეთის ფედერაციაში, ბაშკირეთის რესპუბლიკის ბურაევოს რაიონში.
2010 წლის მონაცემებით სოფელში ცხოვრობს 31 ადამიანი. რაიონულ ცენტრ ბურაევოდან დაშორებულია 20 კილომეტრით. უახლოესი რკინიგზის სადგურია იანაული, რომელიც დაშორებულია 88 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (100 %).
სქოლიო
კატეგორია:ბურაევოს რაიონის სოფლები
ვაკა-სუომი
ვაკა-სუომის მუნიციპალიტეტი (Vakka-Suomen seutukunta) ― ფინეთის სამხრეთ-დასავლეთ ფინეთის რეგიონის ერთ-ერთი ქვერეგიონი 2009 წლიდან. 2021 წლის აღწერის მიხედვით, ქვერეგიონის მოსახლეობა 30 823 ადამიანს შეადგენს.
სქოლიო
კატეგორია:ფინეთის ქვერეგიონები კატეგორია:სამხრეთ-დასავლეთ ფინეთის გეოგრაფია
Long, Long, Long
„Long, Long, Long“ — ინგლისური როკ-ჯგუფ The Beatles-ის სიმღერა. იგი შეტანილია ალბომში The Beatles, რომელიც გამოვიდა 1968 წელს.
სიმღერის ავტორია ჯორჯ ჰარისონი.
ეს არის ალბომზე ერთ-ერთი ყველაზე მშვიდი ნაწარმოები, განსაკუთრებით მის წინამორბედ („Helter Skelter“) და შემდეგ („Revolution 1“) სიმღერასთან შედარებით. ჰარისონმა სიმღერა დაწერა მაჰარიში მაჰეშ იოგის ტრანსცენდენტული მედიტაციის კურსის შემდგომ, რომელსაც ჯგუფი ესწრებოდა ინდოეთში, 1968 წლის დასაწყისში.
სქოლიო
კატეგორია:The Beatles-ის სიმღერები კატეგორია:1968 წლის სიმღერები
ლუქსემბურგი (მრავალმნიშვნელოვანი)
საკუთარი სახელი ლუქსემბურგი შეიძლება აღნიშნავდეს:
აზერბაიჯან-ბელარუსის ურთიერთობები
ბელარუს-აზერბაიჯანის ურთიერთობები — წარმოადგენს ურთიერთობებს აზერბაიჯანსა და ბელორუსს შორის. 1918 წლამდე ორივე ქვეყანა იყო რუსეთის იმპერიის ნაწილი, ხოლო 1991 წლამდე სსრკ-ს ნაწილი. დიპლომატიური ურთიერთობა დამყარდა 1992 წელს. აზერბაიჯანს აქვს საელჩო მინსკში. ბელარუსს აქვს საელჩო ბაქოში. ორივე ქვეყანა არის სრულუფლებიანი წევრი  ევროპის უსაფრთხოებისა და თანამშრომლობის ორგანიზაციის და დამოუკიდებელ სახელმწიფოთა თანამეგობრობის. აზერბაიჯანი არის ასევე ევროსაბჭოს წევრი, ბელარუსი კანდიდატია. ბელარუსი არის წევრი მიუმხრობლობის მოძრაობისა.
რესურსები ინტერნეტში
კატეგორია:აზერბაიჯანის დიპლომატიური ურთიერთობები კატეგორია:ბელარუსის დიპლომატიური ურთიერთობები
კრემენჩუკი
კრემენჩუკი (Кременчу́к) — ქალაქი უკრაინაში, პოლტავის ოლქში. კრემენჩუგის რაიონის ადმინისტრაციული ცენტრი. შედგება ავტოქარხნისა და კრიუკოვის რაიონებისაგან, მდებარეობს მდინარე დნეპრზე.
რესურსები ინტერნეტში
კატეგორია:პოლტავის ოლქის ქალაქები
პროფაგი
thumb|250px|პროფაგის ფორმირება
პროფაგი (ბერძ. pró — ადრე, მანამდე და phágos — შთანმთქმელი) — ზომიერი ბაქტერიოფაგის  ლიზოგენურ ბაქტერიებში არსებული ლატენტური (ფარული), არაინფექციური ფორმა. წარმოადგენს ლიზოგენიზებული ბაქტერიის დნმ-თან გაერთიანებულ ზომიერი ფაგის დეზოქსირიბონუკლეინმჟავას. პროფაგის დნმ ზომებში წარმოადგენს დაახლოებით 1/50—1/100 ბაქტერიული ქრომოსომის დნმ-ის ზომიდან და შეიცავს დაახლოებით 105 წყვილ ნუკლეოტიდს.
ლიტერატურა
კატეგორია:ვირუსოლოგია
კატეგორია:ბაქტერიოფაგები
კოსოვოს ოლქი
კოსოვოს ოლქი (Косовски управни округ) — სერბეთის ავტონომიურ მხარე კოსოვოსა და მეტოხიის ერთ-ერთი ოლქი ხუთიდან (ფაქტობრივად კონტროლირდება ნახევრად აღიარებული კოსოვოს რესპუბლიკის ხელისუფლების მიერ).
ოლქი მოიცავს 10 თემს. მისი ადმინისტრაციული ცენტრია ქალაქი პრიშტინა. 2002 წლის აღწერის მონაცემებით ოლქის მოსახლეობა შეადგენს 672 292 ადამიანს. სიმჭიდროვე — 217.2 კაცი/კმ²-ზე. ფართობი — 3095 კმ².
მინი|მარცხნივ|ოლქის თემები
კოსოვოს ოლქი მოიცავს 10 თემს, რომლებიც აერთიანებს 393 დასახლებულ პუნქტს.
სქოლიო
კატეგორია:სერბეთის ოლქები
სესკ ფაბრეგასი
ფრანსესკ „სესკ“ ფაბრეგასი (Francesc Fàbregas i Soler ; დ. 4 მაისი, 1987, არენის დე მარი, კატალონია, ესპანეთი) — კატალონიელი შემტევი ნახევარმცველი, რომელიც წლების მანძილზე ლონდონის "არსენალში" თამაშობდა, 2011-2014 წლებში "ბარსელონაში", ხოლო 2014 წლის ზაფხულიდან „ჩელის“ ფეხბურთელია.
კარიერა
„არსენალში“ გადასვლამდე ფაბრეგასმა 17 წლამდე ნაკრებების ტურნირში მიიღო მონაწილეობა, სადაც არაერთხელ გამოიჩინა თავი - „ადიდასისა“ და ტურნირის ოქროს ბუცები მოიგო, როგორც ბომბარდირმა და ტურნირის საუკეთესო მოთამაშემ, მისმა ნაკრებმა კი მეორე ადგილი დაიკავა ბრაზილიელთა შემდეგ.
კლუბში სესკის დებიუტი ლიგის თასის თამაშში შედგა „როტერჰემ იუნაიტედთან“; ამ გამოსვლით იგი ასევე „არსენალის“ ყველაზე ახალგაზრდა დებიუტანტი გახდა. იმ მატჩშიც სესკს მოედანი უშედეგოდ არ დაუტოვებია - ზუსტად შეასრულა თავისი დარტყმა პენალტების სერიაში. ამის შემდეგ, ლიგის თასის მოგვიანებით ეტაპზე მან თამაშიდანაც გაიტანა „ვულვერჰემპტონთან“. ფაბრეგასს 2004-2005 სეზონამდე არ დაუწყია ძირითად შემადგენლობაში რეგულარულად გამოსვლა - პირველი შემთხვევა „მანჩესტერ იუნაიტედთან“ დაფიქსირდა ინგლისის სუპერთასის მატჩში, ამას კი მიყოლებით ოთხი გამოსვლა მოჰყვა პრემიერლიგის შეხვედრებში „ევერტონთან“, „მიდლსბროსთან“, „ბლექბერნთან“ და „ნორიჯთან“. ფრანსესკმა ბევრი გააკვირვა ამ თამაშებში („ბლექბერნთან“ მან გოლიც გაიტანა), შემდეგ კი ჩემპიონთა ლიგაშიც გამოიჩინა თავი „როსენბორგთან“ გატანილი გოლით.
ამას ლონდონელებთან ახალი კონტრაქტის გაფორმება მოჰყვა, რომლის თანახმადაც სესკი „არსენალის“ საკუთრება იყო 2011 წლამდე. გუნდიდან პატრიკ ვიეირას წასვლის შემდეგ ესპანელმა მყარი ადგილი მოიპოვა ნახევარდაცვაში და 2005-2006 სეზონის დასაწყისიდანვე ხშირად გამოდიოდა ძირითადში; სესკს არც გოლების შეგდება დავიწყებია - გაუტანა „ბლექბერნსა“ და „ფულემს“ პრემიერლიგაში, თუმცა ყველაზე მეტად შესამჩნევი მისი თამაში ჩემპიონთა ლიგაში იყო - ჯერ „რეალ მადრიდთან“, შემდეგ კი „იუვენტუსთან“ ნახევარფინალში, სადაც ფაბრეგასი საგოლე პასისა და გოლის ავტორი იყო - მან და ტიერი ანრიმ ორჯერ გაითამაშეს საგოლე კომბინაცია, როდესაც ჯერ ფრანგმა გაატანინა ფრანსესკს, შემდეგ კი როლები გაცვალეს და უკვე სესკი იყო ანრის ასისტენტი.
ნაკრებში ფაბრეგასმა პირველი თამაში 2006 წლის 1 მარტს ჩაატარა, როდესაც დავიდ ვილიამ სწორედ მისი პასით გაუტანა კოტ დ'ივუარს.
სქოლიო
კატეგორია:დაბადებული 4 მაისი კატეგორია:დაბადებული 1987 კატეგორია:კატალონიელი ფეხბურთელები კატეგორია:ესპანელი ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:ლონდონის არსენალის ფეხბურთელები კატეგორია:ბარსელონის ფეხბურთელები კატეგორია:ჩელსის ფეხბურთელები კატეგორია:2006 წლის მსოფლიო საფეხბურთო ჩემპიონატის ფეხბურთელები კატეგორია:2010 წლის მსოფლიო საფეხბურთო ჩემპიონატის ფეხბურთელები კატეგორია:2013 წლის ფიფა-ს კონფედერაციის თასის ფეხბურთელები კატეგორია:მსოფლიო ჩემპიონები ფეხბურთში კატეგორია:2014 წლის მსოფლიო საფეხბურთო ჩემპიონატის ფეხბურთელები კატეგორია:2016 წლის ევროპის საფეხბურთო ჩემპიონატის ფეხბურთელები კატეგორია:ევროპის ჩემპიონები ფეხბურთში
ალექსანდრე პრეისი
ალექსანდრე გერმანოვიჩ პრეისი (დ. 1905 — გ. 1942, სვერდლოვსკი) — რუსი მწერალი, ლიბრეტისტი. დაწერა ლიბრეტოები დიმიტრი შოსტაკოვიჩის ოპერებისათვის: ლედი მაკბეთი მცენსკის ოლქიდან, ცხვირი და სხვა, მათ შორის ოპერეტებისათვისაც.
სქოლიო
კატეგორია:რუსი მწერლები კატეგორია:რუსი ლიბრეტისტები კატეგორია:დაბადებული 1905 კატეგორია:გარდაცვლილი 1945
აბოლანდი
აბოლანდი (Turunmaan seutukunta) ― ფინეთის სამხრეთ-დასავლეთ ფინეთის რეგიონის ერთ-ერთი ქვერეგიონი 2009 წლიდან. 2021 წლის აღწერის მიხედვით, ქვერეგიონის მოსახლეობა 21 700 ადამიანს შეადგენს.
სქოლიო
კატეგორია:ფინეთის ქვერეგიონები კატეგორია:სამხრეთ-დასავლეთ ფინეთის გეოგრაფია
ხილდებერტ III
ხილდებერტ III (Childebert III; დ. 678/679 — გ. 14 აპრილი, 711) — ფრანკთა მეფე 695–711 წლებში, თოიდერიხ III-ის ძე, მეროვინგების დინასტიის წარმომადგენელი. ხილდებერტი ფრანგულად ნიშნავს: „სიკაშკაშე ბრძოლაში“.
ბიოგრაფია
დაიბადა 678 ან 679 წელს, ზუსტი თარიღი უცნობია. 697 წელს დაქორწინდა ედონაზე, რომელმაც 699 წელს მეფეს ვაჟი, დაგობერტი გაუჩინა. გამეფდა 695 წელს, 16 წლის ასაკში. მთელი თავისი ცხოვრება, საკუთარ, უაზას სასახლეში გაატარა. გარდაიცვალა 711 წლის 14 აპრილს. დაკრძალულია უაზას მახლობლად, წმინდა სტეფანეს ეკლესიაში.
რესურსები ინტერნეტში
კატეგორია:ფრანკთა მეფეები კატეგორია:მეროვინგები კატეგორია:გარდაცვლილი 14 აპრილი კატეგორია:გარდაცვლილი 711
Love of the Loved
Love of the Loved — ინგლისელი მუსიკოს პოლ მაკ-კარტნის მიერ დაწერილი სიმღერა, რომლის ავტორებად მითითებულები არიან ლენონი/მაკ-კარტნი. ჯგუფ The Beatles-ის მიერ Decca-სთან შეხვედრისათვის ჩაწერილი ვერსია არ არის შეტანილი რომელიმე ალბომში. მომღერალ სილა ბლეკის მიერ ჩაწერილი იქნა მისი საკუთარი ვარიანტი.
სქოლიო
კატეგორია:The Beatles-ის სიმღერები კატეგორია:1963 წლის სიმღერები
ძვ. წ. 59
გარდაიცვალნენ
*
Cardiocondyla stambuloffi
Cardiocondyla stambuloffi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cardiocondyla-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ნარი
საკუთარი სახელი ნარი შეიძლება აღნიშნავდეს:
რიტორიკა
რიტორიკა (ῥητορική (τέχνη), rhētorikḗ (téchnē) „მეტყველების, სიტყვის ხელოვნება“) — მჭევრი მეტყველების ხელოვნება, მჭევრმეტყველება.
რიტორიკა იყო ანტიკური ხანის საბერძნეთში მეტად ცნობილი დისციპლინა, რომლის ფლობაც უმნიშვნელოვანესად მიიჩნეოდა.
სინკლიტიკია ალექსანდრიელი
ღირსი სინკლიტიკია — ალექსანდრიელი წმინდანი, ხსენების დღე არის ძველი სტილით 5 იანვარი, ახალი სტილით - 18 იანვარი. იგი შეძლებული ოჯახის ასული იყო. მომხიბლავი ქალწული სიყრმიდანვე მხოლოდ უფლის სათნოყოფაზე ფიქრობდა. მან გათხოვებაზე უარი განაცხადა და მარხვასა და ლოცვაში ატარებდა დღეებს. მშობლების სიკვდილის შემდეგ მან მთელი ქონება გლახაკებს დაურიგა, მონაზვნად აღიკვეცა და უსინათლო დასთან ერთად ერთი ნათესავის კუთვნილ აკლდამაში დაემკვიდრა. როდესაც წმიდანის მოღვაწეობის ამბავი გახმიანდა, იქაურობას მრავალმა დედამ და ქალწულმა მიაშურა. ღირსი სინკლიტიკიაც მთელი ცხოვრების მანძილზე მოძღვრავდა დებს. 80 წლის წმიდანს მძიმე სენი შეეყარა. ახოვანმა მოსაგრემ ჭეშმარიტი ქრისტიანული მოთმინებით გაუძლო განსაცდელს და გარდაიცვალა 350 წელს, 83 წლის ასაკში.
რიტორიკა
მჭევრი სიტყვის ამოცანა წარმოადგენს მსმენელის, ან მკითხველის დარწმუნებას, ანდა მის წარმართვას გარკვეული ქმედებისკენ. რიტორიკა სიტყვის ხელოვნებაა, რომელსაც რეციეპიენტზე ზემოქმედებისათვის საჭირო საშუალებები გააჩნია, რომელთა მოქნილი გამოყენებაც ქმნის გარკვეულ დამაჯერებლობას. დამაჯერებლობის თვალსაზრისით ზემოქმედებისთვის აუცილებელი ინსტრუმენტარიუმის ანალიზს ეფუძნება დარწმუნების თეორია.
სინკლიტიკია ალექსანდრიელი
ლიტერატურა
კატეგორია:IV საუკუნის ქრისტიანი წმინდანები კატეგორია:გარდაცვლილი 350
რიტორიკა
რიტორიკა ითავსებს ორმაგ ფუნქციას იყოს მჭევრი სიტყვის ხელოვნებაცა და მეცნიერებაც. ლაღად და მოხდენილად ითქვას სათქმელი, რომელიც ამდროულად იქნება სტრუქტურულად გამართული, გასაგები, დამაჯერებელი.
ჯერ კიდევ მანამ, სანამ არისტოტელისეული დარწმუნების თეორია შემუშავდებოდა, არსებობდა მჭევრმეტყველების მასწავლებელთა პრაქტიკა და იყო სათანადო სახელმძღვანელოები. რიტორიკოსები ნაწილობრივ სოფისტების მოძრაობას მიეკუთვნებოდნენ და დარწმუნების ლეგიტიმაციას ცდილობდნენ მოსაზრებით, რომ არ არსებობს (ერთი) სინამდვილე, მაგრამ თუ ასეთი არის, იგი შეუცნობელია.
შუა საუკუნეებში რიტორიკა ლოგიკისა და გრამატიკის გვერდით იყო ანტიკური ხანაში წამოქმნილი შვიდი თავისუფალი ხელოვნების კანონის, ტრივიუმის შემადგენელი.
განმანათლებლობის ხანაში იწყება რიტორიკის ყოველდღიურობიდან ნელ-ნელა განდევნა მეცნიერებებისა და ე.წ. საღი, სუფთა აზროვნების მიერ. რიტორიკას უსაყვედურებენ, რომ იგი ხელს უწყობს რაციონალური შემეცნებისაგან გარეგნულზე (და ამით შემეცნებისათვის ნაკლებად მნიშვნელოვანზე) ყურადღების გადატანას. მას შემდეგ რიტორიკა უმეტესწილად გაიგება როგორც სიტყვის (მეტყველების, საუბრის) ტექნიკა ან/და ტექსტის ანალიზი, მჭევრი სიტყვის და საუბრის თეორია და პრაქტიკა. რიტორიკისადმი მიძღვნილი სამეცნიერო კვლევები, განსაკუთრებით XX საუკუნის შუა ხნიდან მოყოლებული, ძირითადად დაკავებულია საუბრისა და მეტყველების პედაგოგიკის საკითხებით. ეს კვლევები უმთავრესად საენათმეცნიერო ბაზისს ემყარება, და განიხილება ფსიქოლოგიის, პედაგოგიკისა და სოციოლოგიის მოძღვრებათა ინტერდისციპლინურ ჭრილში.
Love You To
— ინგლისური როკ-ჯგუფ The Beatles-ის სიმღერა. იგი შეტანილია ალბომში Revolver, რომელიც გამოვიდა 1966 წელს.
სქოლიო
კატეგორია:The Beatles-ის სიმღერები კატეგორია:1966 წლის სიმღერები
ლიტერი
thumb|right|200px|ლითონის ლიტერის დიაგრამა. a თვალი, b body or shank, c სისქე, 1 მხარი, 2 nick, 3 ჭდე, 4 ფეხი.
ლიტერი (ლათ. lit(t)era — ასო-ნიშანი) — ლითონის, პლასტმასის ან ხის სწორკუთხა კვეთის ძელაკი, რომლის ერთ-ერთ წახნაგზე არის ასოს ან ნიშნის რელიეფური გამოსახულება. რელიეფური ანუ ამოზნექილი გამოსახულების დანიშნულებაა ასოებისა და ნიშნების აღწარმოება. პოლიგრაფიული ხერხით ბეჭდვისას ასო-ნიშნის თვალს საღებავით ფარავენ და ქაღალდზე ანაბეჭდს იღებენ. ყველაზე მეტად გავრცელებულია სასტამბო შენადნობისგან ჩამოსხმული ლითონის ლიტერი. ლიტერის ზომას განსაზღვრავს მისი კეგელი (k), სისქე(d) და სიმაღლე(h). ეს უკანასკნელი ყველა ლიტერისთვის მუდმივია.
ლიტერატურა
კატეგორია:პოლიგრაფია
ლედი ჯეინ გრეი
ლედი ჯეინ გრეი (Lady Jane Grey; დ. 12 ოქტომბერი, 1537, ბრედგეიტი, ინგლისი — გ. 12 თებერვალი, 1554, ტაუერი, ლონდონი) — ინგლისის და ირლანდიის ე. წ. „ცხრადღის დედოფალი“ (Nine Day Queen) 1553 წლის 10-19 ივლისი.
რესურსები ინტერნეტში
კატეგორია:ინგლისის მეფეები კატეგორია:დაბადებული 12 ოქტომბერი კატეგორია:დაბადებული 1537 კატეგორია:გარდაცვლილი 12 თებერვალი კატეგორია:გარდაცვლილი 1554 კატეგორია:სიკვდილით დასჯილი მონარქები
ემბიენტი
ემბიენტი (ambient „გარემომცველი“) — მუსიკალური მიმდინარეობა, რომელიც მოიცავს მთელ რიგ სხვადასხვა მუსიკალურ მიმდინარეობებს, რომელთა შორის არის ჯაზი, ნიუ-ჯაზი, ელექტრონული მუსიკა, როკი, რეგი, თანამედროვე აკადემიური მუსიკა, ეთნომუსიკა და ნოიზი.
ისტორია
XX საუკუნის ადრეულ პერიოდში ფრანგმა კომპოზიტორმა ერიკ სატიმ შექმნა ემბიენტის ადრეული ფორმა, რომელიც მან მოიხსენია, როგორც „ავეჯის მუსიკა“ (ინგლ. „furniture music“, ფრანგ. „Musique d'ameublement“), რადგან იგი თვლიდა, რომ ეს არის მუსიკა, რომლის გაჟღერებაც სადილის დროს შეიძლებოდა. სატიე თვლიდა, რომ იგი ქმნიდა შესაფერის ატმოსფეროს სადილობისთვის და ნაკლებად იქცევდა ყურადღებას.
პომაკები
მინი|პომაკები ადრეულ XX საუკუნეში. პომაკები (ბულგარულად помак [პომაკ], მრავლ. რიცხვში помаци [პომაცი], ოფიციალური სახელდება ბულგარეთში българи-мохамедани [ბულგარი-მუხამედანი], ქართულად „ბულგარელი მუჰამედანელები“; ბერძნულად πομάκος, πομάκοι) — საკამათო წარმომავლობისა და ეთნიკურობის ხალხი, რომელთა წარმომადგენლები გაფანტულად ცხოვრობენ ბულგარეთში, სერბეთში, მაკედონიაში, საბერძნეთსა და თურქეთში.
ემბიენტი
ისტორია
ხმაურის (ხმის), როგორც მუსიკალური ელემენტის გამოყენება, სათავეს იღებს იტალიელი ფუტურისტის ლუიჯი რუსოლოს მანიფესტში „ხმაურის ხელოვნება“ (1913). მანიფესტის შთაგონების წყარო კომპოზიტორ ბალილა პრატელას ნაშრომები იყო. „ემბიენტი“, როგორც მუსიკალური მიმდინარეობის აღმნიშვნელი ტერმინი, გამოჩნდა XX საუკუნის 70-იან წლებში. ითვლება, რომ მუსიკაში ეს ტერმინი ბრაიან ინომ შემოიტანა, როდესაც ეს ტერმინი ალბომის სახელწოდებისთვის გამოიყება — Ambient 1: Music for Airports. დროთა განმავლობაში სახელწოდება გადავიდა თავად მუსილაკურ სტილზე. ლეგენდის თანახმად, მუსიკალური მიმდინარეობის წარმოშობის იდეა, რომელსაც დღესდღეობით ემბიენტს უწოდებენ, ბრაიანს წარმოეშვა მაშინ, როდესაც იგი საავადმყოფოში იწვა. საქმის უქონლობის გამო, იგი უსმენდა და აკვირდებოდა ქუჩიდან შემოსულ ხმებს, რომლებშიც მან მუსიკა და რეგულარობა შეიგრძნო.
პომაკები
რესურსები ინტერნეტში
კატეგორია:უმცირესობა კატეგორია:ბულგარეთის ხალხები კატეგორია:საბერძნეთის ხალხები კატეგორია:სლავები
ემბიენტი
ისტორია
ემბიენტის ორი სახე არსებობს: კლასიკური და ელექტრონული. კლასიკური ემბიენტის მაგალითია ბრაიან ინოს შემოქმედება, რომელიც იყენებდა მისი ცხოვრების გარემომცველ ხმებს და აკუსტიკურ ინსტრუმენტებს.
დღესდღეობით გავრცელებულია ელექტრონული ემბიენტი - მშვიდი მუსიკის, შორეული ხმების და რევერბერაციის სინთეზი, რომელსაც არ აქვს განსაზღვრული რიტმი. თუმცა, ძალიან ბევრი ელექტრონული ემბიენტის შემსრულებელი (მაგალითად, The Orb), თავის შემოქმედებაში იყენებს კლასიკური ემბიენტის ელემენტებს, როგორიცაა გარემომცველი ხმები.
სქოლიო
კატეგორია:ელექტრონული მუსიკის ჟანრები კატეგორია:ემბიენტი კატეგორია:მუსიკის ბრიტანული სტილები
ცხვარიჭამიას დიდი საყდარი
ცხვარიჭამიას დიდი საყდარი — ეკლესია მცხეთის მუნიციპალიტეტის სოფელ ცხვარიჭამიაში. მდებარეობს ხელოვნურ ტერასაზე. სოფლის განაპირას, სამხრეთით, სასაფლაოსთან. სტილისტური ნიშნებით თარიღდება VIII-IX საუკუნეებით.
დიდი საყდარი სამეკლესიანი ბაზილიკაა (9,2 X 7,3 მ), ნაგებია რიყის ქვით. კონსტრუქციულ ადგილებში გათლილი შირიმის ქვაა გამოყენებული, ხოლო კედლის თაღებისათვის - აგური.
შუა ეკლესია გვერდით ეკლესიებთან შედარებით უფრო ფართო და მაღალია. შესასვლელი ორი აქვს: სამხრეთით კედლის თაღებს შორის და დასავლეთით - სიმეტრიის ღერძზე. აღმოსავლეთით ნახევარწრიული აფსიდია. ეკლესიის კამარა ეყრდნობა ორ შეკიდულ საბჯენ თაღს, რომელთა კონსოლების პროფილს თარო და დახრილი სიბრტყე შეადგენს. ეკლესიის აფსიდის ღერძზე თაღოვანი პარალელურწირთხლებიანი სარკმლებია. მის სამხრეთით პატარა სწორკუთხა ნიშია. სამხრეთის კედელში გაჭრილია შიგნიდან სწორკუთხა, გარედან თაღოვანი სარკმელი. ეკლესიის გრძივ კედლებში ორ-ორი თაღოვანი ნიშია.
ჩრდილოეთის ეკლესიას დამოუკიდებელი შესასვლელი აქვს ჩრდილოეთიდან. აღმოსავლეთით სამკვეთლოა. სამკვეთლო შუა ეკლესიას სწორკუთხოვანი ღობით უკავშირდება.
სამხრეთის ეკლესიის აღმოსავლეთ ნაწილში თაღით გამოყოფილია სწორკუთხა სათავსი (საკურთხეველი), რომელსაც კვერცხისებრი კამარა აქვს. საკურთხევლის აღმოსავლეთ კედელში ერთი სარკმელია, სამხრეთ ეკლესიის სამხრეთ კედლის შუაში სამეკლესიანი ბაზილიკის მთავარი შესასვლელია, რომელიც ორმალიან თაღედს წარმოადგენს, თაღებს შორის მრგვალი სვეტია.
ჩრდილოეთისა და სამხრეთის ეკლესიები ერთმანეთს შუა ეკლესიის დასავლეთ კედელზე მიდგმული კარიბჭით უკავშირდებიან.
კარიბჭე გეგმით სწორკუთხაა, იგი გარედან შუა ეკლესიისგან არ გამოიყიფა და მასთან ერთად საერთო ორფერდა სახურავითაა გადახურული. კარიბჭის გუმბათი უშუალოდ გუმბათის საფუძვლამდე ასულ ოთხ ტრომპს ეყრდნობა. თვით ტრომპების მრუდი სიბრტყეები საფუძვლით რამდენიმე კედელშია შეჭრილი. კარიბჭე გვერდითი ნავებისკენ თითო ფართო თაღითაა გახსნილი, ხოლო მთავარ ეკლესიას სწორკუთხა შესასვლელით უკავშირდება. ეკლესიის აღმოსავლეთ და სამხრეთ ფასადებზე სარკმლები მარტივი სათაურებითაა მორთული.
ცხვარიჭამიას სამეკლესიანი ბაზილიკა მკვეთრად განსხვავდება ამ ტიპის სხვა ადრინდელი ნაგებობებისაგან - გვერდითი ეკლესიების დამაკავშირებელი დასავლეთის შემოსასვლელი გუმბათიანია.
Cardiocondyla stambuloffii
Cardiocondyla stambuloffii — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cardiocondyla-ს გვარიდან. მიეკუთვნება Ponerinae-ს ქვეოჯახს. .
ცხვარიჭამიას დიდი საყდარი
რესურსები ინტერნეტში
კატეგორია:მცხეთის მუნიციპალიტეტის ტაძრები
Cardiocondyla stambuloffii
სქოლიო
კატეგორია:ჭიანჭველები
ისმაილ I-ის ლაშქრობანი საქართველოში
ისმაილ I-ის ლასქრობანი საქართველოში, ირანის შაჰის მიზანი იყო ამიერკავკასიაში ფეხის მოკიდება და ოსმალეთის წინააღმდეგ თავისი პოზიციის განმტკიცება. ისმაილ I-მა სხვადასხვა საბაბით რამდენიმეჯერ ილაშქრა საქართველოში.
შაჰად გახდომამდე, 1500 შემოდგომაზე ბასიანიდან საქართველოში გაგზავნა ხოლეფაბეგი. ყიზილბაშებმა სამცხე-საათაბაგო დაარბიეს და დიდი ნადავლი იგდეს ხელთ. 1516 სამცხის მთავარს ყვარყვარე III ჯაყელს აუჯანყდა ბიძა მანუჩარ I და ძმისწულს ტახტი წაართვა. ყვარყვარემ დახმარებისათვის ისმაილ I-ს მიმართა. ყიზილბაშები დივ-სულთნის მეთაურობით სამცხეს შეესივნენ, მანუჩარი ოსმალეთში გაიქცა. დივ-სულთანმა თმოგვის ციხე აიღო და ყვარყვარე III-ს თავისი უფლებები აღუდგინა.
1518 მანუჩარი ოსმალთა ჯარით სამცხეს შეესია, მაგრამ დამარცხდა. დივ-სულთანი ისევ შეიჭრა საქართველოში, ოდიში დაარბია და უკან გაბრუნდა. რადგან მანუჩარი ბრძოლას განაგრძობდა, ყვარყვარე III-მ კვლავ ისმაილ I-ს სთხოვა დახმარება და დივ-სულთნის სარდლობით გამოგზავნილ ლაშქარს წამოუძღვა საქართველოში. ყიზილბაშებმა გორი და სურამი აიღეს. 1521 კახეთის მეფე ლევანმა შაქი დაარბია. ამის საპასუხოდ ისმაილ I-მა საქართველოში კვლავ დივ-სულთანი გაგზავნა, რომელმაც გრემი და ზაგემი დაარბია. ლევანი ყიზილბაშებს დამორჩილდა და ვასალობა აღიარა. ამ ლაშქრობათა მიუხედავად, ისმაილ I-მა ვერ შეძლო საქართველოს დაპყრობა.
ლიტერატურა
კატეგორია:ლაშქრობები საქართველოში
მოზამბიკის ენები
მოზამბიკი — მრავალენოვანი ქვეყანა, დასახლებულია ბანტუს ენებზე მოლაპარაკე ხალხებით, თუმცა ოფიციალური სტატუსი აქვს პორტუგალიურ ენას. სტატისტიკის თანახმად, პორტუგალიურ ენაზე თავისუფლად საუბრობს მოზამბიკის მოსახლეობის 40 % და ქალაქში მაცხოვრებლების 70 %.
მოზამბიკში მცხოვრები არაბები, ჩინელები და ინდოელები ძირითადად პორტუგალიურად საუბრობენ. პორტუგალიურ ენაზე ასწავლიან სკოლებსა და უნივერსიტეტებში. მოზამბიკში გადაიცემა პორტუგალიური და ბრაზილიური სატელევიზიო არხები. პორტუგალიური ენის ცოდნა ქვეყანაში თანდათანობით ფართოვდება.
რესურსები ინტერნეტში
კატეგორია:მოზამბიკის ენები
ვანესა ფერლიტო
სქოლიო
კატეგორია:ამერიკელი მსახიობები კატეგორია:იტალო-ამერიკელები კატეგორია:დაბადებული 1977 კატეგორია:დაბადებული 28 დეკემბერი
ლეონიდ ოსიკა
ლეონიდ მიხაილოვიჩ ოსიკა (უკრ: Леоні́д Миха́йлович Оси́ка; დ. 8 მარტი, 1940 ― გ. 16 სექტემბერი, 2001) ― უკრაინელი და საბჭოთა კინორეჟისორი და სცენარისტი.
ბიოგრაფია
ლეონიდ ოსიკა 1940 წლის 8 მარტს კიევში დაიბადა. 1959 წელს ოდესის სამხატვრო-თეატრალური სასწავლებელი დაამთავრა. 1965 წლიდან ალექსანდრე დოვჟენკოს სახელობის კინოსტუდიაში მუშაობდა. სერგო ფარაჯანოვთან, იური ილენკოსთან და სხვებთან ერთად „უკრაინული პოეტური კინოს“ სკოლა დააარსა. 1990-1993 წლებში უკრაინის კინემატოგრაფთა კავშირის საბჭოს მდივანი იყო.
ლეონიდ ოსიკა 2001 წლის 16 სექტემბერს გარდაიცვალა. დაკრძალულია კიევში, ბაიკოვოს სასაფლაოზე.
სქოლიო
კატეგორია:დაბადებული 8 მარტი კატეგორია:დაბადებული 1940 კატეგორია:გარდაცვლილი 16 სექტემბერი კატეგორია:გარდაცვლილი 2001 კატეგორია:უკრაინელი კინორეჟისორები
გორანები
მინი|გორანების ძირითადი საცხოვრებელი არეალი. გორანები (თვითსახელრქმევა Goranci [გორანცი]; სერბულხორვატულად და მაკედონურად гора/gora „მთიანეთი“/„მთა“) — ისლამური აღმსარებლობის სლავები, რომლებიც ძირითადად კოსოვოს მთიანეთში სამხრეთდასავლეთით მაკედონიისა და ალბანეთის საზღვარზე ცხოვრობენ.)
გორანთა დასახლების ადგილები
გორანების უმეტესობა კოსოვოს დრაგაშის (Dragaš) ერთ დიდ თემში, კერძოდ კი მის სამხრეთ ნაწილში ცხოვრობს. ამ ადგილას მცხოვრები გორანები ავტოქტონურ ხალხად ითვლებიან. კოსოვოს ომის შემდეგ - ეუთოს მონაცემების თანახმად - დასახლების მთავარ პუნქტებში გორანთა რაოდენობა 18 500-დან (ბოლო სახალხო აღწერის (1981 წელი) მონაცემები) დაეცა 10 000 პირამდე.
ალბანეთსა და მაკედონიაშიც არის რამდენიმე სოფელი. სავარაუდოდ, დაახლოებით 180 გორანი ოჯახი უნდა ცხოვრობდეს მაკედონიაში. გარდა ამისა, გორანები ცხოვრობენ სერბიასა და ყოფილი იუგოსლავიის სხვა კუთხეებში, ხოლო ასეთთა რიცხვი კი ოფიციალური ბელგრადის შეფასებებით 5000-ზე მეტია. სხვა მონაცემებით, გორანთა რაოდენობა ყველაზე უფრო ხელგაშლილი დათვლის შემთხვევაში 20 000 ადამიანია.
გორანული ენა ?
გორანები ლაპარაკობენ ე.წ. ენაზე, რომელსაც თავად ისინი „გორანსკის“ (Goranski) უწოდებენ. გორანული წარმოადგენს ერთი მხრივ მაკედონურის ჩრდილოური დიალექტებისა და მეორე მხრივ სერბული და ბულგარული ენების საზიარო ტორლაკური დიალექტის სპეციფიკურ ვარიანტს, რომელიც უხვადაა გაჯერებული თურქობის ხანიდან შემორჩენილი ნასესხობებით, ანუ ტურციზმებით.
გორანთა თვითაღქმა
გორანთა თვითცნობიერება, როგორც ეროვნული უმცირესობისა, არის მეტად სუსტი. XX საუკუნის 60-იან წლებში გორანები თავიანთ თავს თურქებს მიაკუთვნებდნენ. 1971 წელს იუგოსლავიაში გაჩნდა ეთნიკური მუსლიმების, როგორც ცალკე ხალხის ახალი კატეგორია, რომელშიც გააერთიანეს ყველა სლავურ ენაზე მეტყველი მუსლიმი.
რესურსები ინტერნეტში
კატეგორია:მსოფლიოს ხალხები კატეგორია:სლავები კატეგორია:უმცირესობა
ეგატის კუნძულებთან ბრძოლა
წინარეისტორია
ძვ. წ. 242 წლისთვის, 23 წლიანი ომის შედეგად ორივე მხარე უკვე ძალიან გამოიფიტა. გამოფიტვა უპირველეს ყოვლისა სახელმწიფოების ფინანსებზე აისახა, კართაგენელებს უფრო და უფრო უმძიმდათ დაქირავებული ჯარებისთვის ხელფასების გადახდა, ხოლო რომაელებს ფლოტის არაერთხელ განადგურების შემდეგ აღარ ჰქონდათ ახალი ფლოტის აშენების სახსრები.
უკანასკნელი წლების მანძილზე, რომაელები იფარგლებოდნენ სახმელეთო ბრძოლებით, მაგრამ ლილიბეუმის გაჭიანურებული ალყა და მთა ერიჩესთან დაპირისპირებაც ჩიხში შევიდა, შედეგი მხოლოდ ერთი იყო — ორივე მხარე მხოლოდ იფიტებოდა და გაუგებარი იყო, რომელი მხარე გამოიფიტება პირველი და დაყრის იარაღს.
ამ მდგომარეობამ, რომაელებს მიაღებინა გადაწყვეტილება, კიდევ ერთხელ ეცადათ ბედი ზღვაზე. ერიჩესთან კართაგენელთა დამარცხება მხოლოდ მაშინ იქნებოდა შესაძლებელი, თუ კი ჩაუკეტავდნენ ზღვიდან მომარაგებას, ვინაიდან ხმელეთზე კართაგენელები რომაელებით იყვნენ გარშემორტყმული და სურსათს ამ გზით ვერ შოულობდნენ.
რომაელებს არ ჰქონდათ ფლოტის აშენებისთვის ფული ხაზინაში, ამიტომ, სენატმა მიმართა ხალხს, რომ მდიდარ მოქალაქეებს თავისი ხარჯებით აეშენებინათ ფლოტი. დანახარჯთა კომპენსაციას სახელმწიფო მხოლოდ წარმატების შემთხვევაში პირდებოდა. ამრიგად აშენდა 200 კვინკვერემა, რომელიც ჰანიბალ როდოსელის შეპყრობილი გემის ესკიზებით ააშენეს. კონსულად იმ წელს გაიუს ლუტაციუს კატულუსი აირჩიეს, რომელიც ჩაუდგა ფლოტს სათავეში. ზაფხულში იგი უეცრად გამოჩნდა სიცილიის ნაპირებთან და ალყა შემოატყა დრეპანას და აიღო ფლოტის სადგომები ლილიბეუმთან. დრეპანა კონსულმა გაამაგრა და დაიწყო ფლოტის მომზადება გადამწყვეტი ბრძოლისთვის.
კართაგენელებმა შეიტყვეს რომის ახალი ფლოტის აშენებაზე და დრეპანას ალყაზე და უმალვე გამოგზავნეს სურსათით დატვირთული ფლოტი სიცილიისკენ, ერიჩეზე გამაგრებული ჰამილკარ ბარკას მხარდასაჭერად. ფლოტს ჰანო დიდი მეთაურობდა.
ჰანოს განზრახული ჰქონდა მისულიყო ერიჩესთან, დაეტოვებინა სურსათი, იქიდან ჯარის ნაწილი წამოეყვანა და შემდეგ შებრძოლებოდა რომაელებს ზღვაში. ლუტაციუსი მიხვდა მის განზრახვას, მან გემებზე საუკეთესო მეომრები აიყვანა და ლილიბეუმის პირდაპირ კუნძულ ეგუსასკენ გადავიდა და გზა ჩაუკეტა ჰანოს.
ბრძოლა
მარტის იდებამდე 6 დღით ადრე განთიადზე მეტოქეებმა დაინახეს ერთმანეთი. კართაგენელებს ძლიერი ქარი უწყობდათ ხელს. ლუტაციუსი ჯერ ორჭოფობდა ქარის გამო, მაგრამ მიუხედავად უამინდობისა, არჩია ჰანოს სურსათით დატვირთულ გემებს შებრძოლებოდა, რომლებზეც ახალბედა ჯარისკაცები იყვნენ, ვიდრე შემდეგ ჰამილკარს და მის გამოცდილ მეომრებს დაპირისპირებოდა.
რომაული გემები საბრძოლო მწყობრში დალაგნდნენ. კართაგენელებიც გაემზადნენ ბრძოლისთვის. ამ ჯერად რომაულ გემებზე არაფერი ზედმეტი არ იყო, მათ უარი თქვეს ყვავებზე, რითაც შეამსუბუქეს გემები და უფრო სწრაფები გახადეს, თანაც რომაულ გემებზე საუკეთესო ჯარისკაცები იყვნენ და მენიჩბეები გაწაფულნი იყვნენ.
მიუხედავად იმისა, რომ კართაგენული გემები დატვირთული იყო და ახალბედა მეომრები ჰყავდათ, ისინი მაინც ზერელედ უყურებდნენ რომაულ ფლოტს. ისტორიკოსების აღწერით ბრძოლა ხანმოკლე იყო და კართაგენელები ძალიან სწრაფად დამარცხდნენ.
შედეგები
50 კართაგენული გემი ჩაიძირა, 70 ტყვედ ჩავარდა, დანარჩენებმა მოახერხეს გაქცევა. ტყვედ დაახლოებით 10 000 ადამიანი ჩავარდა. ევთროპიუსიოს და ოროზიუსის თანახმად, რომაელებს 300 გემი ჰყავდათ, კართაგენელებს კი 400. კართაგენელების 125 გემი ჩაიძირა, 63 ტყვედ ჩავარდა. 32 000 ადამიანი ტყვედ ჩავარდა და 13 000 დაიღუპა. რომაელების 12 გემი დაიღუპა. დიოდორეს თანახმად, კართაგენელებს სატვირთო გემების გარდა 250 საბრძოლო გემი ჰყავდათ. სულ 110 დაკარგეს, აქედან ტყვედ 17 ჩავარდა. იგი წერს რომ ზოგი ვერსიით 6 000 ზოგით კი 4040 ჩავარდა ტყვედ. რომაელებმა კი 30 გემი დაკარგეს და 50 დაუზიანდათ.
კართაგენული დანაკარგების რაოდენობა პოლიბიუსთან, რომელიც რომაულ ცნობებზე დაყრდნობით წერდა და დიოდორეს, რომელიც კართაგენული ცნობებით სარგებლობდა, თითქმის ერთნაერი აქვთ, თუმცა კართაგენელებმა არ იცოდნენ რამდენი გემი ჩაიძირა და რამდენი ტყვედ ჩავარდა. ამიტომ პოლიბიუსის ცნობები უფრო სანდოა. სავარაუდოდ, ევთროპიუსი სატვირთო გემებსაც თვლიდა დანაკარგებში.
ამ ბრძოლაში კართაგენული ფლოტის დამარცხებამ მოუჭრა სიცოცლის გზა ჰამილკარს, რომელსაც კართაგენულმა უხუცესთა საბჭომ განუსაზღვრელი ძალაუფლება მისცა, და იგი იძულებული გახდა რომაელებთან ზავი დაედო, რომლითაც დასრულდა 24 წლიანი პუნიკური ომი.
Madman (სიმღერა)
Madman — ჯონ ლენონის დაუსრულებელი სიმღერა. იგი იწერებოდა 1969 წელს ჯგუფ The Beatles-ის მიერ.
მიუხედავად იმისა, რომ სიმღერა იწერებოდა იგივე პერიოდში, რაც სხვა სიმღერები, მოგვიანებით შეტანილი ალბომში Let It Be, ცნობილია, რომ მასზე მუშაობა არ დასრულებულა. ორი ცნობილი ჩანაწერის მიხედვით ტექსტები და არანჟირება ცვალებადია. აღსანიშნავია, რომ მას ჰგავს Mean Mr. Mustard, შეტანილი ალბომში Abbey Road
სქოლიო
კატეგორია:The Beatles-ის სიმღერები კატეგორია:1969 წლის სიმღერები
ამალ ალ ქუბაისი
ამალ ალ ქუბაისი (أمل القبيسي; დ. 18 ოქტომბერი, 1968) — არაბთა გაერთიანებული საამიროების ფედერალური ეროვნული კრების თავმჯდომარე 2015-2019 წლებში. პირველი ქალი არაბულ სამყაროში რომელმაც დაიკავა პარლამენტის თავმჯდომარის თანამდებობა. მანამდე იყო აბუ-დაბის განათლების საბჭოს თავმჯდომარე.
ბიოგრაფია
2000 წელს ალ ქუბაისიმ მიიღო დოქტორის ხარისხი გაერთიანებული სამეფოს შეფილდის უნივერსიტეტის არქიტექტურულ ინჟინერიაში და ფლობს მსოფლიოში ერთადერთ დოქტორის ხარისხს არაბთა გაერთიანებული საამიროების არქიტექტურული მემკვიდრეობის კონსერვაციის საკითხებში. 2000 წელს იგი გახდა არაბთა გაერთიანებული საამიროების უნივერსიტეტის არქიტექტურის ასისტენტ-პროფესორი, სადაც მუშაობდა 2006 წლამდე. როგორც არქიტექტორი, იგი მუშაობდა იუნესკოსთან საამიროებში 350-ზე მეტი ისტორიული ადგილის დოკუმენტაციისა და შენარჩუნების მიზნით, მათ შორის ალ-ჯაჰილისა და ალ-ჰოსნის ციხეებზე.
2001-2003 წლებში მუშაობდა ალ-აინის ტურიზმისა და ეკონომიკური განვითარების ორგანოს კულტურული მემკვიდრეობის ერთეულის პრეზიდენტად.
2007 წელს იგი აირჩიეს ფედერალური ეროვნული კრების წევრად და გახდა პირველი არჩეული ქალი საბჭოში. საბჭოში იყო განათლების, ახალგაზრდობის, მედიისა და კულტურის კომიტეტის პრეზიდენტი; ჯანდაცვის, შრომისა და სოციალურ საკითხთა კომიტეტის წევრი.
2015 წლის 18 ნოემბერს ალ ქუბაისი დანიშნეს ფედერალური ეროვნული კრების თავმჯდომარედ, რითაც იგი გახდა არაბულ რეგიონში ეროვნული ასამბლეის პირველი ქალი ლიდერი.
სქოლიო
კატეგორია:ფედერალური ეროვნული კრების თავმჯდომარეები
ცხვარიჭამიას პატარა საყდარი
ცხვარიჭამიას პატარა საყდარი — ეკლესია მცხეთის მუნიციპალიტეტის სოფელ ცხვარიჭამიაში. მდებარეობს სოფლის განაპირას, ჩრდილო-აღმოსავლეთით, მდინარე თეზამის მარჯვენა ნაპირზე. აგებულია VIII-IX საუკუნეებში.
ეკლესია დარბაზულია (6,5 X 6,3 მ), ნაგებია რიყის ქვით. კონსტრუქციულ ნაწილებში (კონქის თაღი, შესასვლელის თაღი, აფსიდის კუთხეები) კარგად გათლილი შირიმის ქვაცაა გამოყენებული. ეკლესიას აღმოსავლეთით უსწოროდ მომრგვალებული აფსიდი აქვს. აფსიდის თაღი და კონქი დადაბლებულია. კონქის თაღის ქუსლებთან შირიმის თაროსებრი ომპოსტებია. საკურთხეველში, სამხრეთით და დასავლეთით, გაჭრილია თითო სწორკუთხა პარალელურწირთხლებიანი, ბრტყელი ზღუდარით გადახურული სარკმელი. ეკლესიას სამხრეთით მთელ სიგრძეზე მიშენებული ჰქონდა ვიწრო სათავსი-თაღნარი, რომელიც ეკლესიას ვიწრო თაღოვანი შესასვლელით უკავშირდებოდა. სათავსი ნახევარწრიული კამარით ყოფილა გადახურული.
რესურსები ინტერნეტში
კატეგორია:მცხეთის მუნიციპალიტეტის ტაძრები
პეჩის ოლქი
პეჩის ოლქი (Пећки управни округ) — სერბეთის ავტონომიურ მხარე კოსოვოსა და მეტოხიის ერთ-ერთი ოლქი ხუთიდან (ფაქტობრივად კონტროლირდება ნახევრად აღიარებული კოსოვოს რესპუბლიკის ხელისუფლების მიერ).
ოლქი მოიცავს 5 თემს. მისი ადმინისტრაციული ცენტრია ქალაქი პეჩი. 2002 წლის აღწერის მონაცემებით ოლქის მოსახლეობა შეადგენს 414 187 ადამიანს. სიმჭიდროვე — 168.4 კაცი/კმ²-ზე. ფართობი — 2460 კმ².
პეჩის ოლქი მოიცავს 5 თემს, რომლებიც აერთიანებს 317 დასახლებულ პუნქტს.
სქოლიო
კატეგორია:სერბეთის ოლქები
ბიარნ სტრუსტრუპი
მინი|250პქ|ბიარნ სტრუსტრუპი, [[2019 წელი]] ბიარნ სტრუსტრუპი (Bjarne Stroustrup; დ. 30 დეკემბერი, 1950, ორჰუსი, დანია) — დანიელი პროგრამისტი, რომელიც ცნობილია C++ პროგრამირების ენის შექმნისა და განვითარებისთვის. ტეხასის А&М-ის უნივერსიტეტის პროფესორი.
რესურსები ინტერნეტში
კატეგორია:დანიელი პროგრამისტები კატეგორია:დაბადებული 1950 კატეგორია:დაბადებული 30 დეკემბერი
საჭადრაკო ოლიმპიადა 1976
24 ოქტომბერი - 10 ნოემბერი 1976 ხაიფა, ისრაელი
ტექნიკური შედეგები
მონაწილეობდა 48 ქვეყნის ნაკრები გუნდი. ტურნირი ჩატარდა შვეიცარიული სისტემით 13 ტურად.
20. undefined, 21.🇳🇿, 22.🇮🇸, 23.🇻🇪, 24.🇧🇪, 25., 27.🇩🇴 dominican republic, 28.🇺🇾 uruguay, 29.🇭🇳 honduras, 30.🇹🇭 thailand, 31.🇮🇷, 32.🇨🇷 costa rica, 33., 34.🇬🇬 guernsey, 35.🇮🇪, 36.🇱🇺, 37. undefined, 38.🇯🇵 japan, 39.🇭🇰 hong kong, 40.🇧🇴, 41. undefined, 42.🇦🇩 andorra, 43.🇲🇨 monaco, 44.🇫🇴 faroe islands, 45.🇵🇬 papua new guinea, 46.🇻🇮 virgin islands, u.s., 47. undefined, 48. undefined,
ჩემპიონის და პრიზიორების შემადგენლობა და შედეგები
რობერტ ბირნი 7 (+5=4-1), ლუბომირ კავალეკი 4,5 (+3=3-2), ლარი ევანსი 7 (+5=4-0), ჯეიმზ ედვარდ ტარჯანი 4 (+3=2-2), უილიამ ლომბარდი 7 (+6=2-1), კიმ კომონსი 7,5 (+6=3-0).
იან ტიმანი 8,5 (+6=5-0), გენადი სოსონკო 6 (+4=4-0), იან დონერი 6 (+4=4-1), ჰანს რეე 4,5 (+3=3-2), გერტ ლაგტერნიკი 6,5 (+5=3-1), ფრანსუაზ კუიპერსი 5 (+4=2-1).
ენტონი მაილსი 9 (+6=6-0), რაიმონდ კინი 7 (+4=6-0), უილიამ ჰარტსონი 6,5 (+5=3-1), მიქაელ სტინი 5,5 (+3=5-0), ენდრიუ მესტელი 3 (+2=2-2), ჯონ ნანი 4,5 (+4=1-2).
საუკეთესო შედეგები დაფების მიხედვით
! style="background: #ddffdd;"|პირველი დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მეორე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მესამე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მეოთხე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|პირველი სათადარიგო დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%